**Contract de servicii**

**nr. ……… /……………………...,**

În temeiul Legii 98/2016 privind achiziţiile publice, în conformitate cu prevederile art. 7 alin (5), s-a încheiat prezentul contract de prestări servicii, între

* 1. **Autoritatea contractantă Universitatea pentru Ştiinţele Vieții „Ion Ionescu de la Brad” din Iași** cu sediul în Iaşi, Aleea M. Sadoveanu nr.3, telefon 275070/473, fax 0232/260650 **cod fiscal 4541840**, cont nr. RO90TREZ23F650601580202X deschis la Trezoreria Iaşi, reprezentată prin Prof. univ. dr. Gerard JITĂREANU, având funcţia de **Rector**, şi de Ec. Gabriela RADU- **Contabil Şef,** în calitate de și denumită în continuare „Autoritatea/entitatea contractantă”, pe de o parte

şi,

**1.2 …………………………...** cu sediul social în ………………………….., identificată prin cod unic de înregistrare …………… și înregistrată în Registrul Comerțului cu nr……………….., tel……………….. e-mail: [………………………..](mailto:siateritorialinvest@gmail.com), cont IBAN ……….. deschis la Trezoreria Iași, reprezentată ……………………, în calitate de Prestator, pe de altă parte

a intervenit prezentul contract cu următoarele clauze:

***2. Definiţii***

2.1 - În prezentul contract următorii termeni vor fi interpretaţi astfel:

* + - 1. ***contract*** – reprezintă prezentul contract şi toate anexele sale.
      2. ***achizitor şi prestator*** - părtile contractante, aşa cum sunt acestea numite în prezentul contract;
      3. ***preţul contractului*** - preţul plătibil prestatorului de către achizitor, în baza contractului, pentru îndeplinirea integrală şi corespunzătoare a tuturor obligaţiilor asumate prin contract;
      4. ***servicii*** *-* activităţi a căror prestare fac obiect al contractului;
      5. ***forţa majoră***- un eveniment mai presus de controlul părţilor, care nu se datorează greşelii sau vinei acestora, care nu putea fi prevăzut la momentul încheierii contractului şi care face imposibilă executarea şi, respectiv, îndeplinirea contractului; sunt considerate asemenea evenimente: razboaie, revoluţii, incendii, inundaţii sau orice alte catastrofe naturale, restricţii apărute ca urmare a unei carantine, embargou, enumerarea nefiind exhaustivă ci enunciativă. Nu este considerat forţă majoră un eveniment asemenea celor de mai sus care, fără a crea o imposibilitate de executare, face extrem de costisitoare executarea obligaţiilor uneia din părţi;

f. ***zi*** - zi calendaristică; ***an*** - 365 de zile.

***3. Interpretare.***

3.1 prezentul contract, cu excepţia unei prevederi contrare cuvintele la forma singular vor include forma de plural şi vice versa, acolo unde acest lucru este permis de context.

3.2Termenul “zi” sau “zile” sau orice referire la zile reprezintă zile calendaristice dacă nu se specifică în mod diferit.

***Clauze obligatorii***

***4. Obiectul contractului***

4.1 - Prestatorul se obligă să presteze ***Servicii de Proiectare tehnică (PTh + D.D.E. + D.T.A.C. + D.T.O.E + D.T.A.D) și asistență tehnică din partea proiectantului pe perioada de execuție a lucrărilor*,** pentru obiectivul de investiție: IMPLELENTARE PROIECT EUROPEAN “DEZVOLTAREA UNUI PROGRAM INFORMATIC INTEGRAT ERP, PENTRU CREȘTEREA PERFORMANȚEI ÎN AGRIBUSINESS” PRIN CONSTRUIRE CENTRU DE CERCETĂRI AVANSATE ÎN AGRIBUSINESS – “ARCA”, formate din:

a) documentație tehnică PTh;

b) documentație tehnică D.D.E (detalii de execuție);

c) documentație tehnică D.T.A.C. (Documentatie Tehnica pentru obtinerea Autorizatiei de Construire);

d) documentație tehnică D.T.O.E. (Documentatiei Tehnice pentru Organizarea Executiei);

e) documentație tehnică D.T.A.D. (Documentatie Tehnica pentru obtinerea Autorizatiei de Demolare);

f) documentații tehnice în vederea obținerii avizelor și acordurilor stabilite prin certificatul de urbanism pct. d.1):

* Alimentare cu apă;
* Canalizare;
* Alimentare cu energie electrică;
* Alimentare cu energie temică;
* Gaze naturale;
* Telefonizare;
* Salubritate;
* Transport urban;
* Aviz comisia de circulație;
* Aviz comisia de versanți;
* Aviz serv. promovare și monitorizare calitate mediu;
* Dovada OAR – luare în evidență proiect;

g) documentații tehnice în vederea obținerii avizelor și acordurilor stabilite prin certificatul de urbanism pct. d.2):

* Securitate la incendiu;
* Protecția civilă;
* Sănătatea populației;

h) - documentații tehnice în vederea obținerii avizelor și acordurilor stabilite prin certificatul de urbanism pct. d.3):

* Aviz STS;
* Aviz AACR;
* Aviz Direcția Județeană pentru Cultură Iași;
* Aviz Poliția Mun. Iași – Biroul Rutier;

i) documentații în vederea obținerii avizului / actului administrativ al autorității competente pentru protecția mediului;

j) alte documentații necesare obținerii de avize / acorduri / autorizații conform cap. d.1), d.2), d.3), e), din Certificat de urbanism nr. 1298 / 07.06.2023.

*Plata taxelor pentru obținerea avizelor și acordurilor solicitate de instituțiile abilitate să avizeze / autorizeze / finanțeze proiectul de investiții revine în sarcina Beneficiarului.*

4.2 - Achizitorul se obligă să plătească preţul convenit în prezentul contract pentru serviciile prestate.

4.3 - Sursa de finanțare: bugetul de venituri proprii al USV IAȘI.

**5. *Preţul contractului***

5.1 Preţul convenit pentru îndeplinirea contractului, plătibil prestatorului de catre achizitor, este de **........................ lei** **fara TVA,** format din următoarele prețuri pentru fiecare serviciu:

|  |  |  |
| --- | --- | --- |
| **Nr. crt** | **Denumirea serviciului** | **Valoare totală - lei fara TVA** |
|  |
| 1 |  |  |  |
| 2 |  |  |  |
| 3 | ..................................... |  |  |
|  | **TOTAL** |  |  |

**6. *Durata contractului***

6.1 Durata de prestare a serviciilor este de **30 de zile calendaristice** de la lansarea comenzii ferme din partea autorității contractante.

6.2 Durata contractului este până la îndeplinirea tuturor obligațiilor asumate prin contract.

6.3 Prestarea serviciilor presupune elaborarea unor documentații tehnice, precum și activități de birou și în teren (la sediul Prestatorului și la amplasamentul viitorului obiectiv de investiții).

**7. *Modalităţi de plată***

7.1 - Plata se va face, pe baza facturilor primite de la prestator, însoţite de procesele verbale de recepţie a serviciilor prestate. Fiecare proces verbal va fi semnat atât de prestator, cât şi de beneficiar.

7.2 - Achizitorul se obligă să efectueze plata către prestator, în contul IBAN………………………… deschis la Trezoreria ………., în maxim 30 de zile calendaristice de la data recepției prestării serviciilor, dacă data primirii facturii ori a unei cereri echivalente de plată este incertă sau anterioară recepției prestării serviciilor.

**8. *Documentele contractului***

8.1 - Documentele contractului sunt:

a) oferta prestatorului/extrasul din SEAP;

b) alte anexe la contract, dacă va fi cazul.

**9. *Obligaţiile principale ale prestatorului***

9.1 - Prestatorul se obligă să presteze serviciile în termenele prevăzute în contractul de finanțare și la solicitările achizitorului, la standardele şi performanţele solicitate prin cerințele tehnice.

9.2 – Prestatorul va finaliza activitățile ce fac obiectul prezentului contract, respectiv va preda toate documentațiile în termen de **30 de zile calendaristice** de la lansarea comenzii ferme din partea autorității contractante.

**Garanție de bună execuție**

(a) Garanția de bună execuție este solicitată în cuantum de 3 % din valoarea contractului fără TVA și va fi constituită, executată conform art. 40 din HG 325/2016.

(b) Restituirea garanției de bună execuție se face în termen 14 zile de la data îndeplinirii de către Contractant a obligațiilor asumate prin contract, dacă Autoritatea contractantă nu a ridicat, până la acea dată, pretenții asupra ei.

(c) Autoritatea Contractantă are dreptul de a emite pretenții asupra garanției de bună execuție în condițiile prevăzute la art. 41 din HG nr. 395/2016, respectiv art. 47 din H.G. nr. 394/2016.

**10. *Obligaţiile principale ale achizitorului:***

10.1 - Achizitorul se obligă să recepţioneze serviciile prestate, după cum s-a convenit.

10.2-Achizitorul se obligă să plătească cotravaloarea serviciilor, conform clauzelor prezentului contract.

10.3 - Achizitorul se obligă să pună la dispoziţia Prestatorului toate datele, informaţiile şi documentele necesare îndeplinirii obligaţiilor asumate de acesta.

10.4 **–** Achizitorul va corela actiunile de planificare integrata a proiectului si va evalua implicatiile bugetare si, pe aceasta baza, va decide oportunitatea schimbarilor si/sau modificarilor impuse de problemele aparute in implementarea proiectului.

10.5 - Achizitorul este direct răspunzător pentru corectitudinea şi completitudinea documentelor, datelor şi informaţiilor puse la dispoziţia Prestatorului.

**11. *Sancţiuni pentru neindeplinirea culpabilă a obligaţiilor***

11.1-În cazul în care, din vina sa exclusivă, prestatorul nu reuşeşte să îşi îndeplinească obligaţiile asumate prin contract, atunci achizitorul are dreptul de a deduce din preţul contractului, ca penalităţi, o sumă echivalentă cu 0,04%/ zi de întârziere la prestare.

11.2– Dacă achizitorul nu achită suma stipulată în prezentul contract în termenul stabilit la art. 7.2, atunci acestuia îi revine obligația de a plăti, ca penalități, o sumă echivalentă cu 0,04% din suma datorată, pentru fiecare zi de întârziere, începând cu a 28-a zi de la expirarea termenului de scadență.

11.3 - Nerespectarea obligaţiilor asumate prin prezentul contract de către una dintre părţi, în mod culpabil şi repetat, dă dreptul părţii lezate de a considera contractul de drept reziliat şi de a pretinde plata de daune-interese.

11.4 - Achizitorul îşi rezervă dreptul de a renunţa oricând la contract, printr-o notificare scrisă adresată furnizorului, fără nici o compensaţie, dacă acesta din urmă dă faliment, cu condiţia ca această anulare să nu prejudicieze sau să afecteze dreptul la acţiune sau despăgubire pentru furnizor. În acest caz, prestatorul are dreptul de a pretinde numai plata corespunzătoare pentru partea din contract îndeplinită până la data denunţării unilaterale a contractului.

***Clauze specifice***

***12. Alte resposabilităţi ale prestatorului***

12.1 **-** (1) Prestatorul are obligaţia de a executa serviciile prevăzute în contract cu profesionalismul şi promptitudinea cuvenite angajamentului asumat şi în conformitate cu oferta sa.

(2) Prestatorul se obligă să supravegheze prestarea serviciilor, sa asigure resursele umane, materialele, instalaţiile, echipamentele şi orice alte asemenea, fie de natura provizorie, fie definitivă cerute de şi pentru contract, în masura în care necesitatea asigurării acestora este prevazută în contract sau se poate deduce în mod rezonabil din contract.

12.2 - Prestatorul va menține un contact permanent cu Achizitorul;

12.3 - Prestatorul, dacă este cazul, va participa la întâlnirile, activitățile și evenimentele derulate pe parcursul implementării proiectului;

12.4 - Prestatorul este pe deplin responsabil pentru execuţia serviciilor. Totodată, este răspunzător atât de siguranţa tuturor operaţiunilor şi metodelor de prestare utilizate, cât şi de calificarea personalului folosit pe toată durata contractului.

12.5 – Prestatorul, prin activitățile desfășurate în cadrul contractului, **va avea următoarele responsabilități specifice**:

* analiza si corelarea documentelor legate de obiectivul de investiție propus;
* pastrarea confidentialitatii cu privire la datele și informatiile Ia care are acces in vederea indeplinirii obligatiilor contractuale ce ii revin;
* prestatorul va actiona, in orice moment in care indeplineste sarcini sau isi exercita atributiile specifice prin contract, in interesul Beneficiarului;
* asigurarea disponibilitatii expertilor pe intreaga durata de derulare a proiectului, pentru desfasurarea activitatilor contractate, la termenele stabilite de comun acord;
* asigurarea și promovarea egalitatii de sanse și de tratament intre angajatii femei si barbati, in cadrul relatiilor de munca de orice fel, inclusiv prin introducerea de masuri si dispozitii pentru interzicerea discriminarilor bazate pe criterii de sex, apartenenta la grupuri minoritare, rasa, religie, dizabilitati, precum si pastrarea si motivarea angajatilor performanti si tratamentul corect si echitabil al fiecarui angajat;
* prevederile prezentului caier de sarcini nu anulează obligațiile Prestatorului de a respecta legislația, normativele și standardele specifice aplicabile, aflate în vigoare la data prestării serviciilor.
* îndeplinirea obligatiilor sale, cu respectarea celor mai bune practici din domeniu, a prevederilor legale și contractuale relevante precum și cu deplina întelegere a complexității legate de derularea cu succes a Contractului;
* asigurarea valabilitatii tuturor autorizatiilor și certificatelor (atat pentru organizatia sa, cat și pentru personalul/echipamentul propus pentru realizarea serviciilor), care sunt necesare (conform legislatiei în vigoare) pentru prestarea serviciilor;
* prestarea serviciilor in conformitate cu cerintele Caietului de Sarcini;

12.6 - Prestatorul va fi responsabil pentru furnizarea tuturor caracteristicilor, serviciilor si personalului necesar a fi implicat in activitatile proiectului pentru a obtine rezultatele preconizate in limitele de timp si cost contractate, in conformitate cu descrierea din cadrul caietului de sarcini si condițiilor programului de finantare european. Prestatorul va fi exclusiv responsabil pentru asigurarea resurselor materiale, financiare sau de alt gen ale expertilor desemnati pentru realizarea serviciilor.

***13. Alte responsabilităţi ale achizitorului***

13.1- Achizitorul se obligă să pună la dispoziţia prestatorului orice facilităţi şi/sau informaţii pe care acesta le solicită şi pe care le considera necesare îndeplinirii contractului.

***14. Recepţie şi verificări***

14.1 - Achizitorul are dreptul de a verifica modul de prestare a serviciilor pentru a stabili conformitatea lor cu cerințele tehnice solicitate.

14.2 - Verificările vor fi efectuate în conformitate cu prevederile prezentului contract. Achizitorul are obligaţia de a notifica, în scris, prestatorului, identitatea reprezentanţilor săi împuterniciţi pentru acest scop.

***15. Ajustarea preţului contractului***

15.1 - Pentru serviciile prestate, plăţile datorate de achizitor prestatorului sunt tarifele declarate în oferta financiară, anexă la contract.

15.2 - Preţul contractului nu se actualizează.

***16. Amendamente***

16.1 -Părţile contractante au dreptul, pe durata îndeplinirii contractului, de a conveni modificarea clauzelor contractului, prin act adiţional.

***17. Forţa majoră***

17.1 - Forţa majoră este constatată de o autoritate competentă.

17.2 - Forţa majoră exonerează parţile contractante de îndeplinirea obligaţiilor asumate prin prezentul contract, pe toată perioada în care aceasta acţionează.

17.3 - Îndeplinirea contractului va fi suspendată în perioada de acţiune a forţei majore, dar fără a prejudicia drepturile ce li se cuveneau părţilor până la apariţia acesteia.

17.4 - Partea contractantă care invocă forţa majoră are obligaţia de a notifica celeilalte părţi, imediat şi în mod complet, producerea acesteia şi să ia orice măsuri care îi stau la dispoziţie în vederea limitării consecinţelor.

17.5- Dacă forţa majoră acţionează sau se estimează ca va acţiona o perioadă mai mare de 6 luni, fiecare parte va avea dreptul să notifice celeilalt**e** parţi încetarea de plin drept a prezentului contract, fără ca vreuna din părţi să poată să pretindă celeilalte daune-interese.

***18. Soluţionarea litigiilor***

18.1 - Achizitorul şi prestatorul vor face toate eforturile pentru a rezolva pe cale amiabilă, prin tratative directe, orice neînţelegere sau dispută care se poate ivi între ei în cadrul sau în legatură cu îndeplinirea contractului.

18.2 - Dacă, după 15 de zile de la începerea acestor tratative neoficiale, achizitorul şi prestatorul nu reuşesc să rezolve în mod amiabil o divergenţă contractuală, fiecare poate solicita ca disputa să se soluţioneze, de către instanţele judecatoreşti competente.

***19. Limba care guvernează contractul***

19.1 - Limba care guvernează contractul este limba română.

***20. Comunicări***

20.1 - (1) Orice comunicare între părţi, referitoare la îndeplinirea prezentului contract, trebuie să fie transmisă în scris.

(2) Orice document scris trebuie înregistrat atât în momentul transmiterii cât şi în momentul primirii.

20.2 - Comunicările între părţi se pot face şi prin telefon, fax sau e-mail cu condiţia confirmării în scris a primirii comunicării.

***21. Legea aplicabilă contractului***

21.1 - Contractul va fi interpretat conform legilor din România.

Părţile au înţeles să încheie azi *………………….* prezentul contract în două exemplare, câte unul pentru fiecare parte.

**Autoritatea contractantă , Prestator,**

|  |  |
| --- | --- |
|  |  |
|  |  |